Μάικ Κρέιπο

Ο Μάικλ Ντιν Κρέιπο (αγγλικά: Michael "Mike" Dean Crapo, 20 Μαΐου 1951), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για το Άινταχο από το 1999. Είναι μέλος του Ρεπουμπλικανικού Κόμματος. 

Επίσης έχει υπηρετήσει και ως Μέλος της Βουλής των Αντιπροσώπων των ΗΠΑ για την 2η περιφέρεια του Άινταχο από το 1993 έως το 1999, καθώς και ως Μέλος της Γερουσίας του Άινταχο για την 32η περιφέρεια από το 1984 έως το 1992. 

 Βιογραφία 
Γεννήθηκε στις 20 Μαΐου 1951 στην πόλη Αϊντάχο Φολς του Αϊντάχο και σπούδασε στο Πανεπιστήμιο Μπρίγκαμ Γιανγκ και στη Νομική Σχολή του Χάρβαρντ.http://www.britannica.com/biography/Mike-Crapo Άσκησε τη δικηγορία στην ιδιαίτερη πατρίδα του, καθ' όλη τη δεκαετία του 1980, διατηρώντας ταυτόχρονα ενεργό ρόλο στην τοπική πολιτική σκηνή του Ρεπουμπλικανικού Κόμματος. Επηρεασμένος από το θάνατο του αδελφού του, έθεσε υποψηφιότητα και εκλέχτηκε στην Γερουσία του Αϊντάχο το 1984.http://www.usnews.com/news/articles/2010/12/20/10-things-you-didnt-know-about-mike-crapo Από το 1988 ως το 1992 ήταν ο Αναπληρωτής Πρόεδρος της Γερουσίας του Αϊντάχο, ενώ τον Ιανουάριο του 1989 υπήρξε για 12 ώρες ο Κυβερνήτης του Αϊντάχο.https://votesmart.org/candidate/biography/26830/mike-crapo Το 1992 εξελέγη στη Βουλή των Αντιπροσώπων των ΗΠΑ, όπου παρέμεινε ως το 1999, οπότε και ορκίστηκε Γερουσιαστής των Ηνωμένων Πολιτειών για την Πολιτεία Αϊντάχο.http://bioguide.congress.gov/scripts/biodisplay.pl?index=c000880

Ο Κρέιπο, ο οποίος είχε προηγουμένως υποστηρίξει ότι ως Μορμόνος απείχε από τη χρήση αλκοόλ, κρίθηκε ένοχος για οδήγηση σε κατάσταση μέθης τον Ιανουάριο του 2013.http://www.nydailynews.com/news/politics/idaho-sen-crapo-pleads-guilty-drunk-driving-article-1.1233038 Τότε, του επιβλήθηκε πρόστιμο 250 δολαρίων, καθώς και αναστολή της άδειας οδήγησης για ένα έτος.https://www.washingtonpost.com/politics/2013/01/04/c559b4ac-56ae-11e2-bf3e-76c0a789346f_story.htmlhttps://ballotpedia.org/Mike_Crapo

Παραπομπές


Κατηγορία:Γερουσιαστές των ΗΠΑ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Άινταχο
Κατηγορία:Μορμόνοι
Κατηγορία:Μέλη της Βουλής των Αντιπροσώπων (ΗΠΑ)